РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 16
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 21.07.2021 г.

Днес, 21.07.2021 г. /сряда/ от 13.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 
ЧЛЕНОВЕ:  Калина Чапкънова 
                      Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение вх. № ВСС-11315/21.07.2021 г. от Даниела Машева – заместник на главния прокурор при ВКП /за главен прокурор, съгласно заповед № РД-05-2511/16.07.2021 г. на главния прокурор/ относно трансформации на щатни бройки за съдебни служители в Прокуратура на Република България – Военно-окръжна прокуратура-Пловдив, Окръжна прокуратура – Добрич и Администрация на главния прокурор.

На основание чл. 30, ал. 5, т. 8 от ЗСВ, Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ДАВА СЪГЛАСИЕ за трансформиране на 1 /една/ щ.бр. за длъжност „завеждащ служба“ в 1 /една/ щ.бр. за длъжност „главен специалист-административна дейност и електронна обработка на статистически данни“ в щата на Военно-окръжна прокуратура – Пловдив.

МОТИВИ: В щата на ВОП-Пловдив са утвърдени 2 щ.бр. за ръководни длъжности – съдебен администратор и завеждащ служба. Не е утвърдена щ.бр. за длъжност „административен секретар“, който следва да осъществява ръководството на специализираната администрация.
Към настоящия момент на служителя, назначен на длъжност „завеждащ служба“, освен функционалните задължения по ръководство, организация и контрол на работата на специализираната администрация са възложени и дейностите по изготвянето и проверката на статистически и текущи справки, свързани с дейността на прокуратурата. 
Предвид дългогодишния професионален опит на служителя и високата степен на отговорност на извършваните от него дейности, не възразяваме да бъде повишен в длъжност „главен специалист – административна дейност и електронна обработка на статистически данни“.

1.2. ДАВА СЪГЛАСИЕ за трансформиране на щатни бройки за съдебни служители в щата на Окръжна прокуратура – Добрич, както следва:

- 1 /една/ щ.бр. за длъжност „куриер-пазач“ в 1 /една/ щ.бр. за длъжност „съдебен архивар“; 

МОТИВИ: Съгласно длъжностното разписание в ОП-Добрич няма утвърдена щ.бр. за длъжността „съдебен архивар“.
Дейността по архивиране, класифициране и съхраняване на архивните единици е възложена на служители на други длъжности.
През 2021 г. при извършена проверка от отдел 06 „Административен“ при ВКП са констатирани пропуски в архивната дейност.
С оглед гореизложеното и предвид отпадналата необходимост от осъществяване на охрана и пропускателен режим съвместно със сектор „Арести“ към Районна служба „Изпълнение на наказанията“, поради преместването им в друга сграда, считаме предложението за целесъобразно.

- 1 /една/  щ.бр. за длъжност „старши специалист – човешки ресурси“  в 1 /една/ щ.бр. за длъжност „главен специалист – човешки ресурси“ 

МОТИВИ: С оглед уеднаквяване статута със служителите по управление на човешките ресурси в останалите окръжни и районни прокуратури и повишаване мотивацията на служителя на длъжност „старши специалист – човешки ресурси“ в ОП-Добрич, считаме че предложението следва да бъде уважено.

1.3. ДАВА СЪГЛАСИЕ за трансформиране на щатни бройки за съдебни служители в щата на Администрацията на главния прокурор, както следва: 

- 1 /една/ щ.бр. за длъжност „старши експерт“ в 1 /една/ щ.бр. за длъжност „главен експерт“ в отдел „Човешки ресурси“, дирекция „Административно-правна“;

- 1 /една/ щ.бр. за длъжност „младши експерт“ в 1 /една/ щ.бр. за длъжност „старши експерт“ в сектор „Управление на почивните бази“, отдел „Счетоводна дейност и методология“ към дирекция БСДУПБ;

- 1 /една/ щ.бр. за длъжност „младши специалист – администратор и домакин“ в 1 /една/ щ.бр. за длъжност „главен специалист – администратор и домакин“ в УЦ „Трендафила“ – п.п. Витоша, сектор „Управление на почивните бази“, отдел „Счетоводна дейност и методология“ към дирекция БСДУПБ.

МОТИВИ: Предвид високата степен на отговорност на служителите, заемащи посочените длъжности, проявената добра професионална компетентност, дългогодишен стаж в ПРБ и предвид че изпълняват и допълнително възложени функции, са налице предпоставки за повишаването им в длъжност, поради което не възразяваме да бъдат извършени исканите трансформации.

Разликата в размера на възнаграждението на предложените за трансформиране щатни бройки ще бъде финансово обезпечено за сметка на утвърдения бюджет на ПРБ за 2021 г.

ВНАСЯ предложението в заседание на Прокурорската колегия на Висшия съдебен съвет, насрочено на 28.07.2021 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      
			   ГЕРГАНА МУТАФОВА

Експертен сътрудник:
Гл. експерт-съдебна администрация 
в отдел ЧРАОКИ: …..…….…Св. Кирилова

Сътрудник на комисия:………….…М. Георгиева